מחקרים בלשון - בעריכת אהרון ממן, סטיבן פסברג
בעריכת: אהרון ממן, סטיבן פסברג
45-351088
בגיליון זה של "מחקרים בלשון" מתפרסמים שלושה עשר מאמרים חדשים הדנים במגוון רחב של סוגיות מעניינות ומרתקות מתחומי הלשון העברית לתקופותיה ולרבדיה, לרבות סוגיות חוצות תקופות: מן המורפו-פונולוגיה המקראית ועד המימוש הפונטי של שמות המספרים המונים בעברית מדוברת בת ימינו ובלהגים נאו-ערביים; מלשון האמוראים בראי חידושי הלשון של בן סירא ועד ניסוח כלל חדש להתערערות העיצורים הלועיים והסדקיים בעברית של השומרונים במקרים שנחשבו עד כה "חריגים"; מגיזרון המילה התלמודית "פרדכת" ועד שימוש המילה "ידיד" במגילות ממדבר יהודה בימי הביניים ובעברית החדשה; מדיון חדש בצורות ה"רצף" המקראיות מטיפוס 'ויקטל' ועד אליעזר בן יהודה כמתכנן לשון; מדקדוק התפילה האשכנזי והשפעתו על פוסקי ההלכה ועד לשונה של סיפורת זרם "המהלך החדש" שפעל בעיקר בוורשא בעשור האחרון של המאה התשע עשרה, ועוד נושאים מעניינים.
קובצי מחקרים בלשון העברית והארמית לתולדותיה ובתולדות המחשבה הדיקדוקית העברית יוצאים לאור אחת לשנתיים מטעם החוג ללשון העברית האונ' העברית בירושלים, מזה 21 שנה.
הסדרה הינה שוות ערך ברמתה המדעית ל"לשוננו" כתב העת של האקדמיה ללשון העברית.